194 



PIECES A L'APPUI. 



D'un doulx regart amoureusement tret 

 Se doit amans en coer moult resjoi'r ; 

 Car, quant il voit dame ou desir 1'attret , 

 Qui bellement le daigne conjoi'r 

 Et sus li ses yex ouvrir 

 Liement , par maniere d'acointance , 

 Gais et jolis et lies , s'en doit tenir 

 Riches d'espoir, vuis de toute ignorance. 



Car le regart que sa dame li fait 

 Li accroist sa plaisance et son desir, 

 Et grandement le nourist et le met 

 En volente de son fait poursievir 

 De cognoistre et de sentir 

 Que c'est de bien d'onnour. Ensi s'avance 

 Un vrai amans et si voelt devenir 

 Riches d'espoir, vuis de toute ignorance. 



Pour ce , ne poet amans , par droit souhet , 

 Pour son pourfit mieulx prendre ne cuesir 

 Que d'un regart, mes que telement 1'et 

 Qu'on doit tels biens donner et departir 



A point, sans oultrage yvir ; 

 Car, quant il sont pese a la balance , 

 Dame s'acquitte et amans voelt servir 

 Riches d'espoir, vuis de toute ignorance. 



(Ibid.) 



Tres plaisans et tres honnouree , 

 En qui tous grans biens sont compris , 

 Mon cuer, m'amour et ma pensee 

 Aves par vos doulx regars pris. 

 Or vous suppli', dame de pris , 

 Que vous me voeillies faire otrl 

 Dou gracieus don de merci. 



Je n'ai toute iour aiournee, 

 Ne toute nuyt , nul aultre avis 

 Que de moy loialment amee 

 Soye's : ansi seres tousdis 

 Et s'envers vous sui trop petis , 

 Pour Dieu que ne m'ayes bani 

 Dou gracieus don de raerci. 



Loyaulte doibt estre comptee 

 En fais , en oevres et en dis. 

 Or vous plaise d'estre enfourmee 

 De moy; car vos servans m'escris. 

 Et se i'ay en ce riens mespris , 

 Pardonnes-le-moy ; car ie pri 

 Dou gracieus don de merci. 



(Ibid.) 



